ইউক্রেন-ইন্দোনেশিয়া সম্পর্ক
ইউক্রেন-ইন্দোনেশিয়া সম্পর্ক, ইন্দোনেশিয়া এবং ইউক্রেন এর মধ্যকার দ্বিপাক্ষিক সম্পর্ককে নির্দেশ করে। ইউক্রেনের রাজধানী কিয়েভে ইন্দোনেশিয়ার স্থায়ী দূতাবাস রয়েছে। ইউক্রেনে অবস্থিত এই দূতাবাসের মাধ্যমেই, ইন্দোনেশিয়া, আর্মেনিয়া এবং জর্জিয়া সংশ্লিষ্ট কূটনৈতিক বিষয়াবলী এবং কার্যক্রম সম্পন্ন করে থাকে। অপরদিকে ইন্দোনেশিয়ার রাজধানী জাকার্তায় ইউক্রেনের একটি স্থায়ী দূতাবাস রয়েছে। উভয় দেশই ক্রীড়া, পর্যটন, মহাকাশ প্রযুক্তি ও অনুসন্ধান, সামরিক খাত, ভারী শিল্প প্রভৃতি খাতে, নিজেদের মধ্যে সমন্বয় বৃদ্ধি করার ব্যাপারে একমত হয়েছে। এছাড়াও অর্থনীতি এবং বাণিজ্য খাতে সমন্বয় বৃদ্ধি এবং বিভিন্ন আন্তর্জাতিক সংস্থার মধ্যে নিজেদের সমন্বয় প্রতিষ্ঠার ব্যাপারেও দেশ দুটি একমত হয়েছে।
তিমুরের সমাজতান্ত্রিক দল
১৯৯৭ সালের ফেব্রুয়ারি মাসে পূর্ব তিমুর ইন্দোনেশীয় শাসনাধীন থাকা অবস্থায় তিমুরের সমাজতান্ত্রিক দল প্রতিষ্ঠিত হয়। (যদিও দলটি দাবি করে, এটি আরও পূর্বে ১৯৯০ সালে ২০ ডিসেম্বর প্রতিষ্ঠা লাভ করেছিল) ফ্রেটিলিন নামক রাজনৈতিক দল বিভিন্ন কারণে ভাঙ্গনের শিকার হলে এভেলিনো মারিয়া দা সিলভা কোয়েলহো, পেড্রো মারটায়ার্স দা কোস্তা এবং এন্তোনিও লোপেস ফ্রেটিলিন থেকে বেরিয়ে এসে তিমুরের সমাজতান্ত্রিক দল প্রতিষ্ঠা করে। ইন্দোনেশিয়ার রাজধানী জাকার্তা এবং অন্যান্য ইন্দোনেশীয় শহরগুলোর ছাত্র ও শ্রমিকগোষ্ঠী পিএসটি দলের ভিত্তি গড়ে তোলে। এসব স্থানে পূর্ব তিমুরীয় ছাত্র ও শ্রমিকেরা দলের সদস্য বৃদ্ধিতে ভূমিকা রাখে। ২০০০ সালের ১০-১১ ফেব্রুয়ারি দলটির প্রথম জাতীয় মহাসমাবেশ পূর্ব তিমুরের রাজধানী দিলিতে অনুষ্ঠিত হয়।